**Anne Kathrine Kalvig** (født 1972 i Stavanger) er en norsk religionsviter og radikalfeministisk aktivist. Hun var professor i religionsvitenskap ved Universitetet i Stavanger inntil hun sa opp sin stilling i 2023. Hun er nestleder i Women’s Declaration International i Norge.

Anne Kalvig var elev ved Kongsgård skole i Stavanger. Hun tok doktorgraden i religionsvitenskap i 2011 med avhandlingen «Åndeleg helse. Ein kulturanalytisk studie av menneske- og livssyn hos alternative terapeutar» ved Universitetet i Bergen. Hun tok hovedfag i religionsvitenskap ved Universitetet i Oslo i 1998 med oppgaven «Gjennom Lysmuren, inn i the New Age. Ein analyse av kjønnsideologi i den nye spiritualiteten». I 2016 utgav hun boka «Spiritisme - Samtaler mellom levende og døde». Hennes forskningsfelt er alternativ spiritualitet og nyreligiøsitet, religion og populærkultur, folkereligiøsitet, døden som minne og grense.

Kalvig var leder i Kvinnefronten i Stavanger per 2006, og ble i 2010 styremedlem i Kvinnegruppa Ottar i Stavanger/Rogaland, der hun i 2011 ble leder. Hun satt i Stavanger bystyre for Rødts forløper RV 2003–2005. Per 2021 var hun nestleder i organisasjonen Women’s Declaration International (WDI), tidligere Women's Human Rights Campaign Norge (WHRC).

I oktober 2023 ga hun ut boken *Kjønnstru: Kampen om røynda* på eget forlag Medvit. I boka skriver hun at hun valgte å si opp stillingen ved universitetet fordi hun mente seg «stemplet og forfulgt» av forskerkolleger ved Universitetet i Stavanger, bl.a. i forskning som hun mente beskrev henne som en trussel mot demokratiet og menneskerettighetene og et varsel mot henne fra instituttleder for kjønnsforskningsinstituttet. Hun kritiserer også sin tidligere organisasjon Kvinnefronten for å ha stemplet henne og andre kvinner som rasister, sexister og transfober. I 2024 fortalte hun at hun vil omskolere seg til gartner fordi hun mener det ikke er plass til henne fordi hun «går mot makta», og uttalte at hun mente både Human-Etisk Forbund og Ekstremismekommisjonen hadde stemplet henne som høyreekstrem. Kalvig klaget HEF inn til Statsforvalteren, men klagen ble avvist.

Referanser
----------

1. 1 2   deichman.no[Hentet fra Wikidata]
2. ↑   www.pax.no[Hentet fra Wikidata]
3. ↑   www.dn.no[Hentet fra Wikidata]
4. ↑   www.aftenbladet.no[Hentet fra Wikidata]
5. ↑  «Anne Kathrine Kalvig». *cappelendamm.no*. Besøkt 4. november 2023.
6. ↑  Religionsviter og radikalfeminist: Kalvig har lang fartstid som radikalfeministisk aktivist (WDI)
7. ↑  «Anne Kathrine Kalvig». Cappelen Damm. Besøkt 8. desember 2021.
8. ↑  «Anne Kathrine Kalvig». Universitetet i Stavanger. Besøkt 8. desember 2021.
9. ↑  Hystad, Joar (18. august 2023). «UiS-professor sier opp i protest. Oppgir mobbing og trakassering som årsak». *Khrono*. Besøkt 18. august 2023.
10. ↑  «Om WDI Norge». *WDI Norge* **(engelsk)**. Besøkt 18. august 2023.
11. ↑  Stavanger Aftenblad: "Julekomedie uten "lånte løsninger", 12. januar 1990 s.13.
12. ↑  «Ny doktorgrad − Menneske- og livssyn hos alternative terapeutar». Universitetet i Bergen. Besøkt 8. desember 2021.
13. ↑  «Fra New Age til ung feminisme». *kjonnsforskning.no*. 11. september 2023. Besøkt 18. august 2023.
14. ↑  «Rogalands Avis 2006.12.06». Norge;Rogaland;;Stavanger;;;;. 2006-12-06.
15. ↑  «Stavanger Aftenblad 2010.02.08». Norge;Rogaland;;Stavanger;;;;. 2010-02-08.
16. ↑  «Stavanger Aftenblad 2011.03.01». Norge;Rogaland;;Stavanger;;;;. 2011-03-01.
17. ↑  «Om WHRC Norge». Women Human Rights Campaign. Besøkt 8. desember 2021.
18. ↑  «Kjønnstru - Kampen om røynda». *Anne Kalvig*. 27. september 2023. Besøkt 4. november 2023.
19. ↑  Anne Kalvig sendte varsel mot Human-Etisk Forbund – ble avvist

Eksterne lenker
---------------

* (no) Publikasjoner av Anne Kalvig i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** CRIStin
 |